CELEX: C2006/294/16
Language: da
Date: 2006-12-02 00:00:00
Title: Sag C-467/04: Domstolens dom (Første Afdeling) af 28. september 2006 , straffesag mod G. Francesco Gasparini, Jose M a L.A. Gasparini, G. Costa Bozzo, Juan de Lucchi Calcagno, Francesco Mario Gasparini, José A. Hormiga Marrero, Sindicatura Quiebra (anmodning om præjudiciel afgørelse fra Audiencia Provincial de Málaga — Spanien) (Konventionen om gennemførelse af Schengen-aftalen — artikel 54 — princippet ne bis in idem — anvendelsesområde — frifindelse af de tiltalte på grund af forældelse)

2.12.2006   
            
            
               DA
            
            
               Den Europæiske Unions Tidende
            
            
               C 294/10
            
         Domstolens dom (Første Afdeling) af 28. september 2006, straffesag mod G. Francesco Gasparini, Jose Ma L.A. Gasparini, G. Costa Bozzo, Juan de Lucchi Calcagno, Francesco Mario Gasparini, José A. Hormiga Marrero, Sindicatura Quiebra (anmodning om præjudiciel afgørelse fra Audiencia Provincial de Málaga — Spanien)
   (Sag C-467/04) (1)
   
   (Konventionen om gennemførelse af Schengen-aftalen - artikel 54 - princippet »ne bis in idem« - anvendelsesområde - frifindelse af de tiltalte på grund af forældelse)
   (2006/C 294/16)
   Processprog: spansk
   Den forelæggende ret
   Audiencia Provincial de Málaga
   Parter i hovedsagen
   G. Francesco Gasparini, Jose Ma L.A. Gasparini, G. Costa Bozzo, Juan de Lucchi Calcagno, Francesco Mario Gasparini, José A. Hormiga Marrero, Sindicatura Quiebra
   Sagens genstand
   Anmodning om præjudiciel afgørelse — Audiencia Provincial de Málaga — fortolkning af artikel 54 i konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser — ne bis in idem-princippet– anvendelsesområde — fortolkning af artikel 24 EF — anvendelsesområde
   Konklusion
   
               1)
            
            
               Princippet ne bis in idem i artikel 54 i konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, undertegnet i Schengen den 19. juni 1990, finder anvendelse på en afgørelse fra en kontraherende stats domstol afsagt efter gennemførelse af en straffesag, hvorved en tiltalt endeligt frifindes på grund af forældelse af den lovovertrædelse, der gav anledning til tiltalen.
            
         
               2)
            
            
               Det nævnte princip finder ikke anvendelse på andre personer end dem, over for hvem der er afsagt endelig dom af en kontraherende stat.
            
         
               3)
            
            
               En kriminalret i en kontraherende stat kan ikke anse en vare for at være i fri omsætning på sit område, alene fordi en kriminalret i en anden kontraherende stat med hensyn til samme vare har fastslået, at en lovovertrædelse med hensyn til smugleri er forældet.
            
         
               4)
            
            
               Markedsføring af en vare i en anden medlemsstat — efter at varen blev indført til den medlemsstat, hvori frifindelsesdommen er afsagt — udgør en adfærd, som kan være et led i »de samme strafbare handlinger« i nævnte artikel 54's forstand.
            
         
      (1)  EUT C 6 af 8.1.2005.